Νάνσι Πελόζι

Η Νάνσι Πατρίτσια Πελόζι (αγγλ. Nancy Patricia Pelosi D'Alesandro, 26 Μαρτίου 1940), είναι Αμερικανίδα πολιτικός, που υπηρέτησε ως 52η Πρόεδρος της Βουλής των Αντιπροσώπων των Ηνωμένων Πολιτειών, από τον Ιανουάριο του 2019 μέχρι τον Ιανουάριο του 2023, με την λήξη της θητείας της. Υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 12η κογκρεσιακή περιφέρεια της Καλιφόρνιας από το 1987. Είναι μέλος του Δημοκρατικού Κόμματος. Προηγουμένως, έχει υπηρετήσει ξανά ως Πρόεδρος της Βουλής των Αντιπροσώπων των ΗΠΑ από το 2007 έως το 2011. Επίσης, έχει διατελέσει ως Ηγέτης της Μειοψηφίας της Βουλής των Αντιπροσώπων, από το 2003 έως το 2007 και από το 2011 έως το 2019. Τέλος, έχει διατελέσει και Υφηγητής της Μειοψηφίας της Βουλής από το 2002 έως το 2003. Είναι η μόνη γυναίκα στην ιστορία των ΗΠΑ, που κατέλαβε αυτή τη θέση. Επίσης, είχε την δεύτερη υψηλότερη θέση στην κατάταξη των γυναικών εκλεγμένων αξιωματούχων στην ιστορία των Ηνωμένων Πολιτειών. Ως Πρόεδρος της Βουλής, η Νάνσι Πελόζι ήταν δεύτερη στη διαδοχή της Προεδρίας των Ηνωμένων Πολιτειών, αμέσως μετά την Αντιπρόεδρο Κάμαλα Χάρις, ακόμη θεωρούνταν η τρίτη ισχυρότερη πολιτική παράγοντας των Ηνωμένων Πολιτειών.

 Η Νάνσι Πατρίτσια Ντ'Αλεσάντρο, γεννήθηκε το 1940, στην Βαλτιμόρη του Μέριλαντ, όπου και μεγάλωσε. Γονείς της ήταν, ο Ιταλοαμερικανός Τόμας Ντ'Αλεσάντρο τζούνιορ, μετέπειτα Δήμαρχος της Βαλτιμόρης και η Ιταλίδα Αννουντσιάτα Λομπάρντι. Η Πελόζι, ασχολήθηκε με την πολιτική από μικρή ηλικία, αφού και ο πατέρας της και ο αδερφός της (Τόμας Ντ'Αλεσάντρο ΙΙΙ), ήταν πολιτικοί. Η ίδια, βοήθησε ενεργά στις προεκλογικές εκστρατείες του πατέρα της. Επίσης, παρακολούθησε την ορκωμοσία του 35ου Προέδρου των ΗΠΑ Τζον Φ. Κέννεντι τον Ιανουάριο του 1961. Εκπαίδευση και πρώιμη καριέρα Το 1958, αποφοίτησε από το καθολικό Λύκειο της Βαλτιμόρης "Ινστιτούτο Νοτρ Νταμ". Σπούδασε Πολιτικές Επιστήμες στο Πανεπιστήμιο Τρίνιτι της Ουάσινγκτον, λαμβάνοντας πτυχίο (BA) το 1962. Το 1963, μετακόμισε στην Νέα Υόρκη, και κατόπιν, ύστερα από λίγα χρόνια, κατά τα τέλη της δεκαετίας του 1960 (1969), μετακόμισε στο Σαν Φρανσίσκο, όπου δικτυώθηκε και ενασχολήθηκε ως πολιτική σύμβουλος, σε προεκλογικές εκστρατείες Δημοκρατικών πολιτικών στην ευρύτερη περιοχή. Είναι μέλος της Εθνικής Επιτροπής του Δημοκρατικού Κόμματος από το 1976. Από το 1981 έως το 1983, διατέλεσε Πρόεδρος του Δημοκρατικού Κόμματος στην Καλιφόρνια. Η Πελόζι εξελέγη για πρώτη φορά ως Μέλος της Βουλής των Αντιπροσώπων το 1987. Εκπροσωπεί τη 12η περιφέρεια της Καλιφόρνια, η οποία αποτελείται από τα τέσσερα πέμπτα της πόλης και της περιοχής του Σαν Φρανσίσκο. Αρχικά εκπροσώπησε την 5η περιφέρεια (1987-1993) και, στη συνέχεια, όταν τα όρια των περιφερειών επανασχεδιάστηκαν μετά την απογραφή του 1990, την 8η περιφέρεια (1993-2013). Η Πελόζι ηγείται στους Δημοκρατικούς Βουλευτές από το 2003 και είναι η πρώτη γυναίκα που ηγήθηκε ενός κόμματος στο Κογκρέσο. Στις 3 Ιανουαρίου 2021, εξελέγη εκ νέου στο αξίωμα της Προέδρου της Βουλής των Αντιπροσώπων για την 4η θητεία της. Έλαβε συνολικά 216 ψήφους έναντι 209 ψήφων που έλαβε ο αντίπαλός της, Ηγέτης των Ρεπουμπλικανών στη Βουλή, Κέβιν ΜακΚάρθι. Ηγέτης της Μειοψηφίας της Βουλής Υπηρέτησε δύο φορές ως Ηγέτης της Μειοψηφίας της Βουλής (2003-2007 και 2011-2019, όταν οι Ρεπουμπλικάνοι είχαν την πλειοψηφία). Πρώτη Θητεία (2007-2011) Στις εκλογές του 2006, το Δημοκρατικό Κόμμα, κέρδισε την πλειοψηφία των εδρών, στην Βουλή των Αντιπροσώπων. Η Νάνσι Πελόζι ως Ηγέτης του Δημοκρατικού Κόμματος στην Βουλή, έθεσε υποψηφιότητα για την Προεδρία της Βουλής, την οποία κέρδισε κατά την πρώτη συνεδρίαση του 110ου Κογκρέσου, στις 4 Ιανουαρίου 2007, γίνοντας έτσι η πρώτη γυναίκα Πρόεδρος της Βουλής των Αντιπροσώπων και η πρώτη γυναίκα που αναλαμβάνει το υψηλότερο αξίωμα στην πολιτική ιστορία των ΗΠΑ. Επανεξελέγη στο αξίωμα, κατά την πρώτη συνεδρίαση του 111ου Κογκρέσου, στις 6 Ιανουαρίου 2009. Έχασε την προεδρία τον Ιανουάριο του 2011, αφού το Δημοκρατικό Κόμμα έχασε τον έλεγχο της Βουλής των Αντιπροσώπων στις εκλογές του 2010. Δεύτερη Θητεία (2019-2023) Στη συνέχεια, όταν συγκλήθηκε το 116ο Κογκρέσο στις 3 Ιανουαρίου 2019, η Πελόζι εξελέγη και πάλι Πρόεδρος της Βουλής και έγινε η πρώτη πρώην Πρόεδρος που επέστρεψε στη θέση αυτή από το 1955.H Νάνσι Πελόζι επανεξελέγη Πρόεδρος της Βουλής με οριακή πλειοψηφία (216 προς 209 ψήφοι) στην πρώτη συνεδρίαση του 117ου Κογκρέσου, στις 3 Ιανουαρίου 2021.Ωστόσο επέλεξε να μην θέσει υποψηφιότητα στις εκλογές του 2023 λόγω προχωρημένης ηλικίας, αλλά και με το πρόσχημα να δώσει ευκαιρία σε πιο νέους και ικανούς πολιτικούς όπως και έγινε με διάδοχο της ως ηγέτης της Διάσκεψης των Δημοκρατικών Βουλευτών τον Χακίμ Τζέφρις. Η θητεία της ως πρόεδρος της βουλής έληξε στις 3 Ιανουαρίου 2023 με τον διάδοχο της να κρίνεται στις 7 Ιανουαρίου ο Κέβιν ΜακΚάρθι. Η Πελόζι αντιτάχθηκε σθεναρά στον πόλεμο στο Ιράκ, καθώς και στην προσπάθεια της κυβέρνησης Μπους το 2005 να ιδιωτικοποιήσει εν μέρει την Κοινωνική Ασφάλιση. Η Πελόζι ανακοίνωσε την έναρξη ακροάσεων κατηγορίας στον Πρόεδρο Ντόναλντ Τραμπ στις 24 Σεπτεμβρίου 2019. Η Νάνσι Πελόζι, ανήκει στην πτέρυγα των Προοδευτικών Δημοκρατικών, ενώ θεωρείται Κεντροαριστερή/Αριστερή και σοσιαλφιλεύθερη πολιτικός. Η Νάνσι Ντ'Αλεσάντρο, είναι παντρεμένη με τον Αμερικανό επιχειρηματία Πολ Φράνσις Πελόζι, από το 1963. Έχουν αποκτήσει πέντε παιδιά και έχουν εννέα εγγόνια. Είναι Ρωμαιοκαθολική Χριστιανή, στο θρήσκευμα. Κατάλογος Προέδρων της Βουλής των Αντιπροσώπων των ΗΠΑ Βουλή των Αντιπροσώπων των ΗΠΑ Κογκρέσο των ΗΠΑ Ομοσπονδιακή κυβέρνηση των ΗΠΑ